
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πλήρωση θέσεων τακτικού προσωπικού στο Γενικό 
Νομαρχιακό Νοσοκομείο Διδυμοτείχου και καθορι¬ 
σμός τρόπου πλήρωσης των θέσεων αυτών. 1 

Πλήρωση θέσεων Νοσηλευτικού Προσωπικού διαφό¬ 
ρων κλάδων και ειδικοτήτων στα Νοσηλευτικά Ιδρύ¬ 
ματα Νομού Αττικής, κατ’ εφαρμογή των άρθρων 18 
και 23 του Ν. 2190/1994 και καθορισμός τρόπου 


πλήρωσης των θέσεων αυτών . 2 

Αναγνώριση του νερού πηγής Σίλλης Ν. Δράμας της 
Εταιρείας «Ανάργυρος Πατακάκης Α.Ε.», ως φυσι¬ 
κού μεταλλικού νερού . 3 

Τροποποίηση της 51240/21.9.90 (ΦΕΚ Β/1.10.90) 
Υπουργικής Απόφασης «Σύσταση και συγκρότηση 
των Περιφερειακών Γνωμοδοτικών Επιτροπών του 


άρθρου 8 του Ν. 1892/90 και καθορισμός της διαδι¬ 
κασίας λειτουργίας τους, όπως τροποποιήθηκε και 

συμπληρώθηκε μεταγενέστερα. 4 

Σύσταση, συγκρότηση, λειτουργία και αριθμός μελών 
της Επιτροπής του άρθρου 12 του Ν. 1966/91 .. 5 
Αδεια κατοχής Β’ θέσης στον Ευστάθιο Κεκρίδη ... 6 
Ανάκληση άδειας ίδρυσης και λετουργίας Ερασιτεχνι¬ 
κής Σχολής Χορού της Εταιρείας «Γ. Μιχαλάκης & 


Σια Ε.Ε.» . 7 

Κατάταξη παραδοσιακών ξενώνων. 8 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ1138/οικ 16471 (1) 


Πλήρωση θέσεων τακτικού προσωπικού στο Γενικό Νο¬ 
μαρχιακό Νοσοκομείο Διδυμοτείχου και καθορισμός 
τρόπου πλήρωσης των θέσεων αυτών. . 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του Ν. 2190/1994 
(ΦΕΚ 28/Α/3.3.1994). 

β) Του άρθρου 1 παρ. 2 περ. ια' του Ν. 1735/1987. 
γ) Των άρθρων 47 και 49 του Υπαλληλικού Κώδικα (Π.Δ. 


611/1977). 

δ) Των άρθρων 2,9,14,20,22 και 23 Π.Δ. 194/1988. 

ε) Της Π.Υ.Σ. αριθ. 211/1993 «Αναστολή των διορισμών 
και των προσλήψεων στο Δημόσιο Τομέα έως τις 30 Ιου¬ 
νίου 1994» (ΦΕΚ 219/Α/31.12.1993) και της ΠΥΣ αριθ. 
236/7.7.1994 (ΦΕΚ Α’ 115/7.7.1994), άρθρο 4. 

2. Την Πράξη του Υπουργικού Συμβουλίου, αριθ. 119/ 
13.4.1994, όπως αυτή τροποποιήθηκε με την αριθ. 174/ 
10.6.1994 πράξη του Υπουργικού Συμβουλίου, με την 
οποία εγκρίθηκε η πλήρωση θέσεων προσωπικού διαφό¬ 
ρων κλάδων και ειδικοτήτων στο Γενικό Νομαρχιακό Νο¬ 
σοκομείο Διδυμοτείχου. 

3. Τις λειτουργικές ανάγκες του Γενικού Νοσοκο¬ 
μείου Διδυμοτείχου. 

4. Το γεγονός ότι έχει προβλεφθεί σχετική πίστωση 
στους αντίστοιχους ΚΑΕ για την αντιμετώπιση της δαπά¬ 
νης, αποφασίζουμε: 

I. Την πλήρωση των κατωτέρω δώδεκα (12) θέσεων δια¬ 
φόρων κλάδων και ειδικοτήτων στο Γ ενικό Νομαρχιακό Νο¬ 
σοκομείο Διδυμοτείχου, οι οποίες θα πληρωθούν με τη δια¬ 
δικασία και τα αντικειμενικό κριτήρια του Ν. 2190/1994, 
κατ’ εξαίρεση του Ν. 1735/1987, ως ακολούθως: 

1. Μίας (1) θέσης του κλάδου ΤΕ Ραδιολογίας - Ακτινο¬ 
λογίας (Εμφανιστών - Χειριστών) 

2. Μίας (1) θέσης του κλάδου ΔΕ Παρασκευαστών 

3. Μίας (1) θέσης του κλάδου ΔΕ Εμφανιστών - Χειρι¬ 
στών 

4. Μίας (1) θέσης του κλάδου ΥΕ Προσωπικού Εστίασης 
(Τραπεζοκόμες) 

5. Μίας (1) θέσης του κλάδου ΤΕ Μαιών 

6. Μίας (1) θέσης του κλάδου ΠΕ Μηχανολόγων - Ηλε¬ 
κτρολόγων 

7. Τριών (3) θέσεων του κλάδου ΔΕ Ηλεκτρολόγων - 
Τεχνιτών 

8. Μίας (1) θέσης του κλάδου ΔΕ θερμαστών 

9. Μίας (1) θέσης του κλάδου ΔΕ Ψυκτικών 

10. Μίας (1) θέσης του κλάδου ΔΕ Κλιβανιστή - Απολυ- 
μαντή - Αποστειρωτή. 

Για την αντιμετώπιση της δαπάνης έχει προβλεφθεί 
σχετική πίστωση στους αντίστοιχους Κ.Α.Ε. 

11. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α' Πλήρωση θέσεων των κλάδων ΠΕ Μηχανολόγων - Ηλε¬ 
κτρολόγων, ΤΕ Ραδιολογίας - Ακτινολογίας, ΤΕ Μαιών, 
ΔΕ Παρασκευαστών, ΔΕ Εμφανιστών - Χειριστών, ΔΕ 
Ηλεκτρολόγων - Τεχνιτών, ΔΕ θερμαστών, ΔΕ Ψυκτικών, 
ΔΕ «λιβανιστών - Απολυμαντών - Αποστειρωτών. 

Η πλήρωση των προαναφερόμενων θέσεων θα γίνει με 

βάση τα κριτήρια και τη διαδικασία των παρ. 1 -7 και 9 του 
άρθρου 18 του Ν. 2190/1994, σύμφωνα με τα οριζόμενα 
στην παρ. 2 του άρθρου 23 του ιδίου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων κατά 
κλάδο και ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, οι οποίοι δεν πληρούν τις προϋποθέσεις. 

δ) θα κατατάξει τους υποψηφίους κάθε κλάδου και ει¬ 
δικότητας σε πίνακες προτεραιότητας με βάση τα κριτή¬ 
ρια του άρθρου 18 παρ. 6 του Ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
των παρ. 7 και 9 του ίδιου άρθρου και των παρ. 3 και 17 του 
άρθρου 21 του ίδιου νόμου. 

ε) θα εγγράψει στους πίνακες αυτούς (κάθε κλάδου και 
ειδικότητας) με τη σειρά που προκύπτει από την εφαρ¬ 
μογή των ανωτέρω διατάξεων όλους τους υποψηφίους 
κάθε κλάδου και ειδικότητας πλην βεβαίως αυτών που 
έχουν αποκλειστεί, επειδή δεν έχουν τα απιτούμενα, από 
το νόμο, προσόντα. 

Από τον πίνακα προτεραιότητας κάθε κλάδου και ειδι¬ 
κότητας θα διοριστούν, με τη σειρά που έχουν στον πί¬ 
νακα, όσοι αντιστοιχούν στον αριθμό των θέσεων, του οι¬ 
κείου κλάδου και εικότητας, των οποίων η πλήρωση θα 
προκηρυχθεί, όπως αυτές καθορίζονται στην παρ. I της 
παρούσας. 

Οι πίνακες αυτοί θα δοθούν στη δημοσιότητα με συνο¬ 
πτική αναφορά των στοιχείων απ’ όπου θα προκύπτει και 
θα αποδεικνύεται ότι τηρήθηκε ο νόμος. 

Β' Πλήρωση θέσεων του κλάδου ΥΕ Προσωπικού Εστία¬ 
σης (Τραπεζοκόμοι). 

Η πλήρωση των ανωτέρω θέσεων θα γίνει σύμφωνα με 
όσα προαναφέρθηκαν στην περίπτωση Α’ (στοιχεία α - γ 
και ε) της παρούσας. 

Η κατάταξη, όμως, των υποψηφίων του κλάδου αυτού 
σε πίνακες προτεραιότητας θα γίνει με βάση τα κριτήρια 
της παρ. 8 του άρθρου 18 του Ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
των παρ. 9 και 11 του ιδίου άρθρου και των παρ. 3 και 17 
του άρθρου 21 του ιδίου νόμου. 

Επισημαίνεται ότι σύμφωνα με τη διάταξη της παρ. 3 
του άρθρου 1 του Ν. 2190/1994 ισχύουν σε κάθε περί¬ 
πτωση οι προϋποθέσεις διορισμού ή πρόσληψης οι οποίες 
προβλέπονται από τις εκάστοτε γενικές ή ειδικές διατά¬ 
ξεις και κανονισμούς. 

III. Συναφώς αναφέρεται ότι, το ΑΣΕΠ έχει τη διακριτική 
ευχέρεια να σκεί και αυτεπαγγέλτως έλεγχο της τήρησης 
των σχετικών με τις προσλήψεις διατάξεων του Ν. 2190/ 
1994. 

Η απόφαση αυτή να κοινοποιηθεί, με απόδειξη, στον 
Πρόεδρο και στα μέλη της οικείας επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΝ. ΠΕΠΟΝΗΣ ΔΗΜ. ΚΡΕΜΑΣΤΙΝΟΣ 


Αριθ. Δ193β/οικ. 16472 (2) 

Πλήρωση θέσεων Νοσηλευτικού Προσωπικού διαφόρων 
κλάδων και ειδικοτήτων στα Νοσηλευτικά Ιδρύματα 
Νομού Αττικής, κατ' εφαρμογή των άρθρων 18 και 23 
του Ν. 2190/1994 και καθορισμός τρόπου πλήρωσης 
των θέσεων αυτών. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του Ν. 2190/1994 
(ΦΕΚ 28/Α/3.3.1994). 

β) Του άρθρου 1 παρ. 2 περ. ια’ του Ν. 1735/1987. 
γ) Των άρθρων 47, 48 και 49 του Υπαλληλικού Κώδικα 
(Π.Δ. 611/1977). 

δ) Των άρθρων 2, 9, 14, 22 και 23 παρ 2 και 3 του Π.Δ. 
194/1988. 

ε) Της Π.Υ.Σ. αριθ. 211 /1993 «Αναστολή των διορισμών 
και των προσλήψεων στο Δημόσιο Τομέα έως τις 30 Ιου¬ 
νίου 1994»· (ΦΕΚ 219/Α/31.12.1993) και της ΠΥΣ αριθ. 
236/7.7.1994 (ΦΕΚ Α’ 115/7.7.1994), άρθρο 4. 

2. Την Πράξη του Υπουργικού Συμβουλίου, αριθ. 119/ 
13.4.1994, με την οποία εγκρίθηκε η πλήρωση θέσεων νοση¬ 
λευτικού προσωπικού διαφόρων κλάδων και ειδικοτήτων σε 
Νοσηλευτικά Ιδρύματα, όπως αυτή τροποποιήθηκε με την 
Πράξη του Υπουργικού Συμβουλίου αριθ. 174/10.6.1994. 

3. Τις λειτουργικές ανάγκες των Νοσηλευτικών Ιδρυ¬ 
μάτων. 

4. Το γεγονός ότι έχει προβλεφθεί σχετική πίστωση 
στους αντίστοιχους ΚΑΕ για την αντιμετώπιση της δαπά¬ 
νης, αποφασίζουμε: 

I. Την πλήρωση οκτακοσίων τριών (803) θέσεων Νοση¬ 
λευτικού προσωπικού διαφόρων κλάδων και ειδικοτήτων 
σε Νοσηλευτικά Ιδρύματα με τη διαδικασία και τα αντικει¬ 
μενικά κριτήρια του Ν. 2190/1994, κατ' εξαίρεση του Ν. 
1735/1987, ως ακολούθως: 

1. Γενικό Νοσοκομείο Παίδων Πεντέλης 

α) Τριών (3) θέσεων του Κλάδου ΤΕ Νοσηλευτών - Νο- 
σηλευτριών 

β) Δύο (2) θέσεων του Κλάδου ΔΕ Αδελφών Νοσοκόμων. 

2. Περιφερειακό Γ ενικό Νοσοκομείο «Ιπποκράτειο»* 

α) Οκτώ (8) θέσεων του Κλάδου ΤΕ Νοσηλευτών - Νο- 
σηλευτριών 

β) Δέκα οκτώ (18) θέσεων του Κλάδου ΥΕ Βοηθ. Υγειο¬ 
νομικού Προσωπικού. 

3. Ψυχιατρικό Νοσοκομείο Αττικής «Δρομοκαίτειο» 
Είκοσι (20) θέσεων του Κλάδου ΔΕ Αδελφών Νοσοκό¬ 
μων. 

4. Περιφερειακό Γ ενικό Νοσοκομείο «Ασκληπιείο» Βού- 
λας 

α) Μιας (1) θέσης του Κλάδου ΠΕ Νοσηλευτών - Νοση- 
λευτριών 

β) Είκοσι (20) θέσεων του Κλάδου ΤΕ Νοσηλευτών - 
Νοσηλευτριών 

γ) Είκοσι (20) θέσεων του Κλάδου ΔΕ Αδελφών Νοσο¬ 
κόμων 

δ) Πέντε (5) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

5. Περιφερειακό Γενικό Νοσοκομείο «Ευαγγελισμός» 
α) Πέντε (5) θέσεων του Κλάδου ΠΕ Νοσηλευτών - Νο¬ 
σηλευτριών 

β) Σαράντα (40) θέσεων του Κλάδου ΤΕ Νοσηλευτών - 
Νοσηλευτριών 

γ) Πέντε (5) θέσεων του Κλάδου ΔΕ Αδελφών Νοσοκό¬ 
μων. 

δ) Είκοσι πέντε (25) θέσεων του Κλάδου ΥΕ Βοηθ. 
Υγειονομικού Προσωπικού. 

6. Περιφερειακό Γενικό Νοσοκομείο «Άγιος Σάββας» 
α) Τριάντα (30) θέσεων του Κλάδου ΤΕ Νοσηλευτών - 

Νοσηλευτριών 

β) Πέντε (5) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

7. Σπηλιοπούλειο Νοσοκομείο «Αγία Ελένη» 

α) Τριών (3) θέσεων του Κλάδου ΤΕ Νοσηλευτών - Νο¬ 
σηλευτριών 

β) Τεσσάρων (4) θέσεων του Κλάδου ΔΕ Αδελφών Νο¬ 
σοκόμων 

γ) Τριών (3) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

8. Γενικό Νοσοκομείο Πειραιά «Τζάννειο» 

α) Δύο (2) θέσεων του Κλάδου ΠΕ Νοσηλευτών - Νοση¬ 
λευτριών 

β) Είκοσι (20) θέσεων του Κλάδου ΤΕ Νοσηλευτών - 
Νοσηλευτριών 

γ) Πέντε (5) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

9. Γ ενικό Νομαρχιακό Νοσοκομείο Πατησίων 

α) Τριών (3) θέσεων του κλάδου ΤΕ Νοσηλευτών - Νο¬ 
σηλευτριών 

β) Τριών (3) θέσεων του κλάδου ΔΕ Αδελφών Νοσοκό¬ 
μων 

γ) Μιας (1) θέση του Κλάδου ΥΕ Βοηθητικού Υγειονομι¬ 
κού Προσωπικού. 

10. Περιφερειακό Γενικό Νοσοκομείο Αθηνών 

α) Έξι (6) θέσεων του Κλάδου ΠΕ Νοσηλευτών - Νοση¬ 
λευτριών 

β) Δέκα οκτώ (18) θέσεων του Κλάδου ΤΕ Νοσηλευτών 

- Νοσηλευτριών 

γ) Έντεκα (11) θέσεων του κλάδου ΥΕ Βοηθητικού 
Υγειονομικού Προσωπικού. 

11. Περιφερειακό Γενικό Νοσοκομείο «Λαϊκό» 

α) Τριών (3) θέσεων του Κλάδου ΠΕ Νοσηλευτών - Νο¬ 
σηλευτριών 

β) Δέκα πέντε (15) θέσεων του Κλάδου ΤΕ Νοσηλευτών 

- Νοσηλευτριών 

γ) Τριών (3) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

12. Περιφερειακό Γενικό Νοσοκομείο Νοσημάτων θώ- 
ρακος «Σωτηρία» 

α) Μιας (1) θέσης του Κλάδου ΠΕ Νοσηλευτών - Νοση¬ 
λευτριών 

β) Τριάντα (30) θέσεων του Κλάδου ΤΕ Νοσηλευτών - 
Νοσηλευτριών 

γ) Τριάντα πέντε (35) θέσεων του Κλάδου ΔΕ Αδελφών 
Νοσοκόμων 

δ) Τεσσάρων (4) θέσεων του Κλάδου ΥΕ Βοηθητικού 
Υγειονομικού Προσωπικού. 

13. Νομαρχιακό Γ ενικό Νοσοκομείο Αθηνών «Η Ελπίς» 
α) Τεσσάρων (4) θέσεων του Κλάδου ΤΕ Νοσηλευτών - 

Νοσηλευτριών 

β) Τεσσάρων (4) θέσεων του Κλάδου ΔΕ Αδελφών Νο¬ 
σοκόμων. 

14. Νομαρχιακό Γενικό Νοσοκομείο Αθηνών «Αγία 
Όλγα» 

α) Δέκα (10) θέσεων του Κλάδου ΤΕ Νοσηλευτών - Νο¬ 
σηλευτριών 

β) Δέκα (10) θέσεων του Κλάδου ΔΕ Αδελφών Νοσοκό¬ 
μων 


γ) Οκτώ (8) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

15. Περιφερειακό Γενικό Νοσοκομείο «Κ.Α.Τ.» 

α) Δύο (2) θέσεων του Κλάδου ΠΕ Νοσηλευτών - Νοση¬ 
λευτριών 

β) Δώδεκα (12) θέσεων του Κλάδου ΤΕ Νοσηλευτών - 
Νοσηλευτριών 

γ) Τεσσάρων (4) θέσεων του Κλάδου ΔΕ Αδελφών Νο¬ 
σοκόμων 

δ) Οκτώ (8) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

16. Γ ενικό Νομαρχειακό Νοσοκομείο Δυτικής Αττικής 
α) Δέκα (10) θέσεων του Κλάδου ΤΕ Νοσηλευτών - Νο¬ 
σηλευτριών 

β) Δέκα (10) θέσεων του Κλάδου ΔΕ Αδελφών Νοσοκό¬ 
μων 

γ) Οκτώ (8) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

17. Παιδοψυχιατρικό Νοσοκομείο Αττικής 

α) Μιας (1) θέσης του Κλάδου ΠΕ Νοσηλευτών - Νοση¬ 
λευτριών 

β) Οκτώ (8) θέσεων του Κλάδου ΤΕ Νοσηλευτών - Νο¬ 
σηλευτριών 

γ) Έξι (6) θέσεων του Κλάδου ΔΕ Αδελφών Νοσοκό¬ 
μων. 

18. Περιφερειακό Γ ενικό Νοσοκομείο Παίδων «Π. και Α. 
Κυριάκού» 

α) Δύο (2) θέσεων του Κλάδου ΠΕ Νοσηλευτών - Νοση¬ 
λευτριών 

β) Δέκα πέντε (15) θέσεων του Κλάδου ΤΕ Νοσηλευτών 

- Νοσηλευτριών 

γ) Δέκα πέντε (15) θέσεων του Κλάδου ΔΕ Αδελφών 
Νοσοκόμων 

δ) Πέντε (5) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

19. Μαιευτικό - Γυναικολογικό Κέντρο Αθήνας «Έλενα 
Βενιζέλου» 

α) Δέκα οκτώ (18) θέσεων του Κλάδου ΤΕ Νοσηλευτών 

- Νοσηλευτριών 

β) Τριών (3) θέσεων του Κλάδου ΔΕ Αδελφών Νοσοκό¬ 
μων 

γ) Δέκα (10) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

20. Περιφερειακό Γ ενικό Νοσοκομείο «Αλεξάνδρα» 
α) Δύο (2) θέσεων του Κλάδου ΔΕ Αδελφών Νοσοκόμων 
β) Μιας (1) θέσης του Κλάδου ΥΕ Βοηθητικού Υγειονο¬ 
μικού Προσωπικού. 

21. Οφθαλμιατρείο Αθηνών 

α) Μιας (1) θέσης του Κλάδου ΠΕ Νοσηλευτών - Νοση¬ 
λευτριών 

β) Πέντε (5) θέσεων του Κλάδου ΤΕ Νοσηλευτών - Νο¬ 
σηλευτριών 

γ) Τεσσάρων (4) θέσεων του Κλάδου ΔΕ Αδελφών Νο¬ 
σοκόμων 

δ) Τριών () θέσεων του Κλάδου ΥΕ Βοηθητικού Υγειονο¬ 
μικού Προσωπικού. 

22. Περιφερειακό Γ ενικό Νοσοκομείο Νίκαιας «Άγιος 
Παντελεήμων» 

α) Τριών (3) θέσεων του Κλάδου ΠΕ Νοσηλευτών - Νο¬ 
σηλευτριών 

β) Δέκα επτά (17) θέσεων του Κλάδου ΤΕ Νοσηλευτών 

- Νοσηλευτριών 

γ) Δέκα (10) θέσεων του Κλάδου ΔΕ Αδελφών Νοσοκό¬ 
μων 

δ) Είκοσι (20) θέσεων του Κλάδου ΥΕ Βοηθητικού 
Υγειονομικού Προσωπικού. 

23. Περιφερειακά Γενικό Νοσοκομείο Αντικαρκινικό 
Νοσοκομείο Πειραιά «Μεταξά» 

α) Μιας (1) θέσης του Κλάδου ΠΕ Νοσηλευτών - Νοση- 
λευτριών 

β) Δέκα πέντε (15) θέσεων του Κλάδου ΤΕ Νοσηλευτών 
- Νοσηλευτριών 

γ) Δέκα τεσσάρων (14) θέσεων του Κλάδου ΥΕ Βοηθη¬ 
τικού Υγειονομικού Προσωπικού. 

24. Γενικό Νομαρχιακό Νοσοκομείο Μελισσίων «Αμ. 
Φλέμιγκ» 

α) Δέκα (10) θέσεων του Κλάδου ΤΕ Νοσηλευτών - Νο¬ 
σηλευτριών 

β) Δέκα (10) θέσεων του Κλάδου ΔΕ Αδελφών Νοσοκό¬ 
μων 

γ) Οκτώ (8) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

25. Νομαρχιακό Γενικό Ογκολογικό Νοσοκομείο Κηφι¬ 
σιάς «Οι Άγιοι Ανάργυροι» 

α) Μιας (1) θέσης του Κλάδου ΠΕ Νοσηλευτών - Νοση¬ 
λευτριών 

β) Δέκα (10) θέσεων του Κλάδου ΤΕ Νοσηλευτών - Νο¬ 
σηλευτριών 

γ) Δέκα (10) θέσεων του Κλάδου ΔΕ Αδελφών Νοσοκό- 

μ< δ) Οκτώ (8) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

26. Νοσοκομείο Αφροδισίων και Δερματικών Νόσων 
Αθήνας «Α. Ζυγγρός» 

α) Οκτώ (8) θέσεων του Κλάδου ΤΕ Νοσηλευτών - Νο¬ 
σηλευτριών 

β) Πέντε (5) θέσεων του Κλάδου ΔΕ Αδελφών Νοσοκό- 
αων 

γ) Τεσσάρων (4) θέσεων του Κλάδου ΥΕ Βοηθητικού 
Υγειονομικού Προσωπικού. 

27. θεραπευτήριο Αθηνών «Πολυκλινική» 

α) Δέκα πέντε (15) θέσεων του Κλάδου ΤΕ Νοσηλευτών 
- Νοσηλευτριών 

β) Δέκα (10) θέσεων του Κλάδου ΔΕ Αδελφών Νοσοκό- 

μύ γ) πέντε (5) θέσεων του Κλάδου ΥΕ Βοηθητικού Υγειο¬ 
νομικού Προσωπικού. 

28. Νομαρχιακό Γ ενικό Νοσοκομείο Αθηνών «Κοργια- 
λένειο Μπενάκειο» 

α) Δέκα (10) θέσεων του Κλάδου ΤΕ Νοσηλευτών - Νο¬ 
σηλευτριών 

β) Οκτώ (8) θέσεων του Κλάδου ΔΕ Αδελφών Νοσοκό- 

υων Λ 

γ) Δέκα πέντε 15) θέσεων του Κλάδου ΥΕ Βοηθητικού 

Υγειονομικού Προσωπικού. 

29. Περιφερειακό Γενικό Νοσοκομείο Αττικής «Σισμα- 
νόγλειο» 

Είκοσι (20) θέσεων του Κλάδου ΤΕ Νοσηλευτών - Νο¬ 
σηλευτριών. 

Για την αντιμετώπιση της δαπάνης έχει προβλεφθεί 
σχετική πίστωση στους αντίστοιχους Κ.Α.Ε. 

II. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α' Πλήρωση θέσεων των κλάδων ΠΕ Νοσηλευτών - Νο¬ 
σηλευτριών, ΤΕ Νοσηλευτών - Νοσηλευτριών, ΔΕ Αδελ¬ 
φών Νοσοκόμων. 

Η πλήρωση των προαναφερόμενων θέσεων θα γίνει με 
βάση τα κριτήρια και τη διαδικασία των παρ. 1 -6 του άρ¬ 
θρου 18 του Ν. 2190/1994, σύμφωνα με τα οριζόμενα 
στην παρ. 2 του άρθρου 23 του ίδιου νόμου. 


Η οικεία Επιτροπή: 

α) θα συγκεντρώσει τις αιτήσεις των υποψηφίων κατά 
κλάδο και ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, οι οποίοι δεν πληρούν τις προϋποθέσεις. 

δ) θα κατατάξει τους υποψηφίους κάθε κλάδου και ει¬ 
δικότητας σε πίνακες προτεραιότητας με βάση τα κριτή¬ 
ρια του άρθρου 18 παρ. 6 του Ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
των παρ. 7 και 9 του ίδιου άρθρου και των παρ. 3 και 17 του 
άρθρου 21 του ίδιου νόμου. 

ε) θα εγγράψει στους πίνακες αυτούς (κάθε κλάδου και 
ειδικότητας) με τη σειρά που προκύπτει από την εφαρ¬ 
μογή των ανωτέρω διατάξεων όλους τους υποψηφίους 
κάθε κλάδου και ειδικότητας πλην βεβαίως αυτών που 
έχουν αποκλειστεί, επειδή δεν έχουν τα απαιτούμενα, από 
το νόμο, προσόντα. 

Από τον πίνακα προτεραιότητας κάθε κλάδου και ειδι¬ 
κότητας θα διοριστούν, με τη σειρά που έχουν στον πί¬ 
νακα, όσοι αντιστοιχούν στον αριθμό των θέσεων, του οι¬ 
κείου κλάδου και εικότητας, των οποίων η πλήρωση θα 
προκηρυχθεί, όπως αυτές καθορίζονται στην παρ. I της 
παρούσας. 

Οι πίνακες αυτοί θα δοθούν στη δημοσιότητα με συνο¬ 
πτική αναφορά των στοιχείων απ’ όπου θα προκύπτει και 
θα αποδεικνύεται ότι τηρήθηκε ο νόμος. 

Β’ Πλήρωση θέσεων του κλάδου ΥΕ Βοηθητικού Υγειο¬ 
νομικού Προσωπικού. 

Η πλήρωση των ανωτέρω θέσεων θα γίνει σύμφωνα με 
όσα προαναφέρθηκαν στην περίπτωση Α' (στοιχεία α - γ 
και ε) της παρούσας. 

Η κατάταξη, όμως, των υποψηφίων του κλάδου αυτού 
σε πίνακες προτεραιότητας θα γίνει με βάση τα κριτήρια 
της παρ. 8 του άρθρου 18 του Ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
των παρ. 7,9 και 11 του ιδίου άρθρου και των παρ. 3 και 17 
του άρθρου 21 του ιδίου νόμου. 

Επισημαίνεται ότι σύμφωνα με τη διάταξη της παρ. 3 
του άρθρου 1 του Ν. 2190/1994 ισχύουν σε κάθε περί¬ 
πτωση οι προϋποθέσεις διορισμού ή πρόσληψης οι οποίες 
προβλέπονται από τις εκάστοτε γενικές ή ειδικές διατά¬ 
ξεις και κανονισμούς. 

III. Συναφώς αναφέρεται ότι, το ΑΣΕΠ έχει τη διακριτική 
ευχέρεια να ασκεί και αυτεπαγγέλτως έλεγχο της τήρησης 
των σχετικών με τις προσλήψεις διατάξεων του Ν. 2190/ 
1994. 

Η απόφαση αυτή να κοινοποιηθεί, με απόδειξη, στοάς 
Προέδρους και στα μέλη των οικείων επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΝ. ΠΕΠΟΝΗΣ ΔΗΜ. ΚΡΕΜΑΣΤΙΝΟΣ 

Αριθ. Υ2/2664 (3) 

Αναγνώριση του νερού πηγής ΣΙλλης Ν. Δράμας της Εται¬ 
ρείας «Ανάργυρος Πατακάκης Α.Ε.», ως φυσικού με¬ 
ταλλικού νερού. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 138/92 «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

2. Το Π.Δ. 433/83 (ΦΕΚ 163/τ. Α783) «για τους όρους 
εκμετάλλευσης και κυκλοφορίας στο εμπόριο των φυσι¬ 
κών μεταλλικών νερών». 

3. Την αριθ. Υ2/οικ. 514/10.2.94 απόφαση, με την 
οποία συγκροτήθηκε επιτροπή για να εισηγείται την έκ¬ 
δοση απόφασης που θα αφορά την αναγνώριση των φυσι¬ 
κών μεταλλικών νερών. 

4. Την από 4.5.94 αίτηση της Α.Ε. «Ανάργυρος Πατακά¬ 
κης» που διαβιβάστηκε με το αριθ. Δ.Υ.Π.οικ.7197/94 έγ¬ 
γραφο της Δ/νσης Υγείας Δράμας, με την οποία ζητά την 
αναγνώριση του νερού της πηγής Κοινότητας Σίλλης Δρά¬ 
μας, σαν φυσικό μεταλλικό νερό. 

5. Το με ημερομηνία 7.7.94 πρακτικό της Επιτροπής, 
που προβλέπεται από το Π.Δ. 433/83, με το οποίο γνωμά- 
τευσε για την αναγνώριση του νερού της πηγής Κοινότη¬ 
τας Σίλλης Δράμας της Α.Ε. «Ανάργυρος Πατακάκης», σαν 
φυσικό μεταλλικό νερό. 

6. Την ετικέττα που υπεβλήθη με την από 20.7.94 αί¬ 
τηση της Εταιρείας. 

7. Την αρ. ΔΥ3α/οικ. 370/1994 κοινή απόφαση του 
Πρωθυπουργού και του Υπουργού Υγείας Πρόνοιας και 
Κοινωνικών Ασφαλίσεων, για την ανάθεση αρμοδιοτήτων, 
αποφασίζουμε: 

Αναγνωρίζουμε το νερό «ΚΑΛΛΙΡΟΗ» της πηγής Κοινό¬ 
τητας Σίλλης Ν. Δράμας της Α.Ε. «ΑΝΑΡΓΥΡΟΣ ΠΑΤΑΚΑ¬ 
ΚΗΣ» σαν φυσικό μεταλλικό, γιατί πληρεί όλες τις προϋ¬ 
ποθέσεις που προβλέπονται από το Π.Δ. 433/83 «για τους 
όρους εκμετάλλευσης και κυκλοφορίας στο εμπόριο των 
φυσικών μεταλλικών νερών». 

Η απόφαση αυτή να δημοσιευθεί οπήν Εφημερίδα της Κυ- 
βερνήσεως και θα ισχύει από την ημερομηνία έκδοσής της. 

Αθήνα, 27 Ιουλίου 1994 

Ο ΥΦΥΠΟΥΡΓΟΣ 

ΝΙΚΟΙ ΦΑΡΜΑΚΗΣ 
-♦- 

Αριθ. 24031/727 (4) 

Τροποποίηση της 51240/21.9.90 (ΦΕΚ Β/1.10.90) 
Υπουργικής Απόφασης «Σύσταση και συγκρότηση των 
Περιφερειακών Γνωμοδοτικών Επιτροπών του άρθρου 
8 του Ν. 1892/90 και καθορισμός της διαδικασίας λει¬ 
τουργίας τους, όπως τροποποιήθηκε και συμπληρώ¬ 
θηκε μεταγενέστερα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όρ¬ 
γανα» αριθ. 29Α. 

β) Του Ν. 1892/90 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα τα άρθρα 1 έως 
και 23 αυτού. 

γ) Τον Ν. 1622/1986 (ΦΕΚ 92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού, 
δ) Του Π.Δ. 51/1987 (ΦΕΚ 26/Τ.Α./6.3.1987) «Καθο¬ 


ρισμός των Περιφερειών της χώρας για το σχεδιασμό, 
προγραμματισμό και συντονισμό της Περιφερειακής Ανά¬ 
πτυξης». 

ε) Του Π.Δ. 333/8.7.1988 (ΦΕΚ 15Α/Τ.Α./13.7.1988) 
«Αναδιάρθωση και σύσταση νέωνΔ/νσεων Περιφερειακής 
Ανάπτυξης του Υπουργείου Εθνικής Οικονομίας». 

στ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α55). 

ζ) Την αριθ. 51240/21.9.90 (Β 628) Υπουργική από¬ 
φαση «Σύσταση και Συγκρότηση των Περιφερειακών Γνω¬ 
μοδοτικών Επιτροπών του άρθρου 8 του Ν. 1892/1990 
και καθορισμός τησ διαδικασίας λειτουργίας τους» όπως 
τροποποιήθηκε και συμπληρώθηκε μεταγενέστερα. 

2. Την αριθ. ΥΠ 79/18.5.94 απόφαση του πρωθυπουρ¬ 
γού «καθορισμός αρμοδιοτήτων του Αναπληρωτή Υπουρ¬ 
γού Εθνικής Οικονομίας» (ΦΕΚ 364/Β/18.5.94). 

3. Το άρθρο του Ν. 2173/93 (ΦΕΚ 208/Β/16.12.1993) 
«Ανασυγκρότηση του Εθνικού Συμβουλίου Ραδιοτηλεόρα¬ 
σης, ίδρυση της Εθνικής Επιτροπής Ηλεκτρονικών Μέσων 
Επικοινωνίας και άλλες διατάξεις». 

4. Τις Υπηρεσιακές ανάγκες. 

5. Την πρόταση του αρμοδίου φορέα, αποφασίζουμε: 

Άρθρο 1 

Τροποποιούμε: 

Την παράγραφο ΙΔ «Γνωμοδοτική Επιτροπή Γραφείου 
Περιφερειακής Ανάπτυξης*!. Καβάλας» του άρθρου 5 της 
51240/21.9.90 (ΦΕΚ 628/Β/1.10.1990) Υπουργικής 
Απόφασης όπως συμπληρώθηκε με το άρθρο 2 της 
52947/2.11.1990 (ΦΕΚ 698/Β/7.11.90) απόφασης και 
τροποποιήθηκε μεταγενέστερα ως προς το μέλος 4 και ως 
προς τα αναπληρωματικά μέλη 1,5 και 10 της Επιτροπής, 
ως εξής: 

1. Πασχάλης Μπροφίδης, Νομάρχης Καβάλας ως Πρόε¬ 
δρος 

με αναπληρωτή τον Βασίλειο Δημητρακόπουλο του 
Υπουργείου Εσωτερικών. 

4. Αντώνιος Σιδέρης, εκπρόσωπος του ιδίου Υπουρ¬ 
γείου Γεωργίας ως τακτικό μέλος, με αναπληρωτή τον Νι¬ 
κόλαο Μαρμαρά του Υπουργείου. 

5. Αριστοτέλης Παπαδημητρίου, εκπρόσωπος του 
ΥΒΕΤ ως τακτικό μέλος, με αναπληρωτή τον Δημήτριο 
Ασημίδη του ιδίου Υπουργείου. 

10. Βασίλειος Σαμαράς, εκπρόσωπος της ΕΤΕ ως τα¬ 
κτικό μέλος, 

με αναπληρωτή τον Ιάκωβο Δημόπουλο της ιδίας Τράπε¬ 
ζας. 

Άρθρο 2 

1. Κατά τα λοιπά ισχύουν οι διατάξεις της 51240/ 
21.9.90 (ΦΕΚ 628/Β/1.10.90) Υπουργικής Απόφασης 
όπως συμπληρώθηκε με το άρθρο 2 της 52947/2.11.90 
(ΦΕΚ 698/Β/7.11.90) απόφασης και τροποποιήθηκε με¬ 
ταγενέστερα. 

2. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος τους κρατικού προϋπολογι¬ 
σμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ ΡΈΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της < 
Κυβερνήσεως. | 

Αθήνα, 27 Ιουλίου 1994 , 

Ο ΑΝΑΠΛ. ΥΠΟΥΡΓΟΣ 

Γ. ΡΩΜΑΙΟΣ 

4 

Αριθ. Δ5/7280 (5) 

Σύσταση, συγκρότηση, λειτουργία και αριθμός μελών της 
Επιτροπής του άρθρου 12 του Ν. 1966/91. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 Ν. 1966/91 (ΦΕΚ147/ 
τ.Α/26.9.91) «Μετεγγραφές φοιτητών ΑΕΙ, σπουδαστών 

ΤΕΙ και άλλες διατάξεις». , 

2. Την ανάγκη ενιαίας αντιμετώπισης των θεμάτων 
ίδρυσης, λειτουργίας, ελέγχου και εφαρμογής των ισχυου- 
σών διατάξεων στις σχολικές μονάδες Ιδιωτικής Τεχνικής 
- Επαγγελματικής Εκπαίδευσης και τα Εργαστήρια Ελευ¬ 
θέρων Σπουδών, με γνώμονα το συμφέρον των ιδιοκτη¬ 
τών, εκπαιδευτικών και των μαθητών. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Τη σύσταση Επιτροπής, με αρμοδιότητες τις προβλε- 
πόμενες από τα άρθρα 12,13 και 16 του Ν. 1966/91, δηλ. 
τον έλεγχο της τήρησης των ισχυουσών διατάξεων τόσο 
για τις λειτουργούσες σχολικές μονάδες Τεχνικής Επαγ¬ 
γελματικής Εκπαίδευσης όσο και για τις υπό ίδρυση και 
λειτουργία και τα Εργαστήρια Ελευθέρων Σπουδών. 

2. Η Επιτροπή είναι πενταμελής και συγκροτείται από: 
α) Το Γενικό Γραμματέα του ΥΠΕΠΘ. ως Πρόεδρο, με 

αναπληρωτή του ένα (1) Γενικό Διευθυντή της Κ.Υ. του 

ΥΠΕΠΘ. ^ 

β) Το Διευθυντή της Διεύθυνσης Ιδιωτικής Εκπαίδευσης 

του ΥΠΕΠΘ, ως μέλος. 

γ) Το Διευθυντή της Διεύθυνσης Σπουδών Δευτεροβάθ¬ 
μιας Εκπαίδευσης ή το Διευθυντή της Διεύθυνσης Προ¬ 
γραμματισμού και Επιχειρησιακών Ερευνών ή το Διευθυ¬ 
ντή της Διεύθυνσης Εφαρμογής Εκπαιδευτικών Σχεδίων 
του ΥΠΕΠΘ, αναλόγως του αντικειμένου του ελέγχου 
(προγράμματα, κτιριολογικά, εξοπλισμός κ.λ.π.), ως μέ- 
λος. 

δ) Ένα (1) Γενικό Διευθυντή ή Διευθυντή της Κ.Υ. του 
ΥΠΕΠΘ ως μέλος. 

ε) Ένα διοικητικό υπάλληλο της Κ.Υ. του ΥΠΕΠΘ με 
βαθμό τουλάχιστον Α' που να ασκεί χρέη τουλάχιστον 

Προϊσταμένου Τμήματος, ως μέλος. 

Χρέη Γραμματέα της επιτροπής θα ασκεί διοικητικός 
υπάλληλος της Κ.Υ. του ΥΠΕΠΘ με βαθμό Α' η απεσπα- 
σμένος εκπαιδευτικός στην Κ.Υ. με τον ίδιο βαθμό. 

3. Μέλη της πιο πάνω Επιτροπής ορίζουμε τους: 
α) Αθανάσιο Τσουροπλή, Γενικό Γραμματέα του 
ΥΠΕΠΘ, ως Πρόεδρο με αναπληρωτή του τον Ελευθέριο 
Καραγιαννόπουλο, Γενικό Διευθυντή της Γενικής Διεύ¬ 
θυνσης Προγραμματισμού του ΥΠΠΕΘ. 

β) Ιωάννη Γαλή, Δ/ντή της Δ/νσης Ιδιωτικής Εκπαίδευ¬ 
σης του ΥΠΕΕΘ, ως μέλος. 

γ) Εμμανουήλ Τρανούδη, Διευθυντή Σπουδών Δευτερο¬ 
βάθμιας Εκπαίδευσης ή Ελευθέριο Καραγιαννόπουλο, Γε¬ 
νικό Διευθυντή της Γενικής Διεύθυνσης Προγραμματι¬ 


σμού. η Νικόλαο Ζαχαρώδη, Διευθυντή της Διεύθυνσης 
Εφαρμογής Εκπαιδευτικών Σχεδίων, με συμμετοχή του 
ενός κατά περίπτωση και αναλόγως του αντικειμένου του 
ελέγχου, ως μέλος. 

δ) Ζέρβα Αικατερίνη, Διευθύντρια της Διεύθυνσης Με¬ 
λετών, Στατιστικής και Οργάνωσης Α.Ε.Ι., ως μέλος. 

ε) Αθανάσιο Καναβά, Προϊστάμενο του Τμήματος Β' Ιδι¬ 
ωτικής Μέσης της Δ/νσης Ιδιωτικής Εκπαίδευσης του 
ΥΠΕΠΘ, ως μέλος. 

Το ένα (1) από τα τρία (3) μέλη της Επιτροπής της πε- 
ριπτ. γ της παρούσας παραγράφου θα ορίζεται εκάστοτε, 
αναλόγως του αντικειμένου, από τον Πρόεδρο της Επιτρο¬ 
πής ή τον Προεδρεύοντα αναπληρωτή του. 

Γραμματέα της Επιτροπής ορίζουμε τον Λεωνίδα Τσου- 
μάκα. Προϊστάμενο του Τμήματος Γ της Δ/νσης Ιδιωτκής 
Εκπαίδευσης, με αναπληρωτή του την Ρωξάνη Ελευθε- 
ριάδου, Προϊσταμένη του Β' Τμήματος Εκπαιδευτικών 
Ανταλλαγών της Δ/νσης Διεθνών Εκπαιδευτικών Σχέ- 


ν/οννν. 

4. Η Επιτροπή θα συνεδριάζει τακτικά μια φορά το μήνα 
και έκτακτα όποτε κρίνεται αναγκαίο, μετά από πρό¬ 
σκληση του Προέδρου της (ή σε περίπτωση κωλλύματος 
του, του αναπληρωτή του) στην οποία θα αναφέρονται η 
ημέρα, η ώρα, ο τόπος συνεδρίασης και τα θέματα της 
ημερήσιας διάταξης και θα γνωστοποιείται στα μέλη της, 
τουλάχιστον 24 ώρες πριν τη συνεδρίαση. 

Στις συνεδριάσεις της Επιτροπής παρίστανται μόνο τα 
μέλη της και ο Γραμματέας, εξαιρουμένης της περιπτώ- 
σεως προσκλήσεως τρίτων που καλούνται για να εκφρά- 
σουν τις απόψεις τους επί συγκεκριμμένων θεμάτων. Οι 
αποφάσεις της Επιτροπής λαμβάνονται με απόλυτη πλειο¬ 
ψηφώ των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή του Προεδρεύοντος 
αναπληρωτή του. 

5.0 Πρόεδρος της Επιτροπής ή ο Προεδρεύων αναπλη¬ 
ρωτής του, μπορεί να αναθέτει σε μέλη της, που συνεπι- 
κουρούνται στο έργο τους, όταν το κρίνει αναγκαίο, από 
αρμόδιους υπηρεσιακούς παράγοντες ή εμπειρογνώμο¬ 
νες, τον επί τόπου έλεγχο των Ιδιωτικών Σχολικών Μονά¬ 
δων Τεχνικής - Επαγγελματικής Εκπαίδευσης ή των Ερ¬ 
γαστηρίων Ελευθέρων Σπουδών για τη διαπίστωση τήρη¬ 
σης ή μη της κείμενης νομοθεσίας. 

Τα μέλη της Επιτροπής εφοδιάζονται με ειδική εξουσιο¬ 
δότηση για το σχετικό έλγχο στην οποία αναφέρονται και 
τα ονόματα τυχόν αρμοδίων υπηρεσιακών παραγόντων ή 
εμπειρογνωμόνων που τους συνοδεύουν, μεταβαίνουν μέ 
η χωρίς προειδιποίηση, στον τόπο ελέγχου, μετά δε το τέ¬ 
λος του ελέγχου συντάσσεται έκθεση που υποβάλλεται, 
εντός πέντε (5) ημερών το αργότερο στο Πρόεδρο της 
Επιτροπής για περαιτέρω ενέργειες. 

Δεν απαιτείται η ειδική εξουσιοδότηση όταν στον επί 
τόπου έλεγχο παρίσταται ο Πρόεδρος της Επιτροπής. 

6. Οι δαπάνες αποζημίωσης της Επιτροπής της παρού¬ 
σας απόφασης βαρύνουν τον Ειδικό Λογαριασμό Ιδιωτικής 
Γ ενικής Εκπαίδευσης. 

7. Η θητεία των μελών της Επιτροπής είναι διετής. 

Σε περίπτωση θανάτου η παραιτήσεως η ελλείψεως, για 

οιονδήποτε λόγο, μέλους της Επιτροπής πριν το τέλος της 
θητείας του, ορίζεται νέο μέλος για το υπόλοιπο χρόνο θη¬ 
τείας. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 21 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Φ. 124/96/Β2-5088 Π.Σ. (6) 

Αδεια κατοχής Β' θέσης στον Ευστάθιο Κεκρίδη 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ. 6 του άρθρου 48 του Ν. 
1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 
τ.Α\). 

3. Το αριθμ. 129/10.4.1991 Π.Δ. (ΦΕΚ 52/11.4.91 
τ.Α’). 

4. Τα αριθμ. 14874/632/6/87, 11257/507/10.5.88 
έγγραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α’). 

6. Το αριθμ. Β,. 1573/25.11.1993 έγγραφο του Παν/ 
μίου Θράκης. 

7. Τις διατάξεις του άρθρου 28 παρ. 10 τ.Ν. 2083/ΦΕΚ 
159/21.9.1992 τ.Β’. 

8. Την αριθ. Η/11086/4.11.1993 απόφαση εκχώρισης 
αρμοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.1993 τ.Β\). 

9. Την από 30.4.1993 αίτηση του Ευσταθίου Κεκρίδη 
Λέκτορα του Παν. Θράκης, αποφασίζουμε: 

Παρέχουμε την άδεια σύστασης στον Ευστάθιο Κεκρίδη 
Λέκτορα του Τμήματος Ιστορίας και Εθνολογίας του Παν/ 
μίου Θράκης να κατέχει και τη θέση του Συμβούλου Δευ¬ 
τεροβάθμιας Εκπαίδευσης από 1.7.1992. 

Η άδεια ισχύει από την ημέρα ανάλυψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω διακαιούται να λαμβάνει εκτός από το σύ¬ 
νολο των κάθε είδους ακαθαρίστων αποδοχών της οργανι¬ 
κής του θέσης και το σύνολο των κάθε είδους ακαθαρί¬ 
στων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 5 Ιουλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


Αριθ. 37680 (7) 

Ανάκληση άδειας ίδρυσης και λετουργίας Ερασιτεχνικής 

Σχολής Χορού της Εταιρείας «Γ. Μιχαλάκης & Σια Ε.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκαπαιδεύσεως κ.λ.π. 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Αρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49055/30.10.91 (ΦΕΚ 
987/β/91), Υπουργική απόφαση με θέμα: 

«Μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γενικό Υ ραμματέα 
και τους Προϊσταμένους Διευθύνσεων, Τμημάτων και 
Γ ραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της Εταιρείας «Γ. Μιχαλάκης και Σία Ε.Ε.» για 
διακοπή λειτουργίας της Ερασιτεχνικής Σχολής Χορού 
που λειτουργούσε επ' ονόματί της στο Χαλάνδρι Αττικής 
(Λ. Πεντέλης 43), από τη λήξη του σχολικού έτους 1993- 
94. 

7. Την αριθ. 17203/13.5.1991 (ΦΕΚ 346/Β/91) από¬ 
φασή μας με την οποία χορηγήθηκε άδεια σύστασης και 
λειτουργίας Ερασιτεχνικής Σχολής Χορού στην ανωτέρω 
Εταρεία και στο επί της οδού Λ. Πεντέλης 43 κτίριο στο 
Χαλάνδρι Αττικής, αποφασίζουμε: 

1. Ανακαλούμε την αριθ. 17203/13.5.1991 (ΦΕΚ 346/ 
Β/91) απόφασή μας με την οποία χορηγήθηκε άδεια ίδρυ¬ 
σης και λειτουργίας Ερασιτεχνικής Σχολής Χορού στην 
Εταιρεία «Γ. Μιχαλάκης και Σία Ε.Ε.» στο επί της οδού Πε¬ 
ντέλης 43 κτίριο στο Χαλάνδρι Αττικής, λόγω διακοπής 
λειτουργίας της ανωτέρω Σχολής από τη λήξη του σχολι¬ 
κού έτους 1933 - 1994. 

2. Η ανωτέρω απόφασή μας παύει ισχύουσα. 

Η Παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 25 Ιουλίου 1994 
Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. 532249 (8) 

Κατάταξη παραδοσιακών ξενώνων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

1. Έχοντας υπόψη: 

α. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και ισχύει σήμερα. 

β. Τις διατάξεις του άρθρου 2 του Ν. Δ/ματος 201/74 
«περί τροποποιήσεως και συμπληρώσεως της περί ΕΟΤ 
Νομοθεσίας». 

γ. Το Π.Δ. 459/13.11.1993 «περί ανασύστασης Υπουρ¬ 
γείου Τουρισμού». 

δ. Το Π. Δ/γμα 33/79 «περί τουριστικών καταλυμάτων 
εντός παραδοσιακών κτισμάτων». 




ε. Τις τεχνικές προδιαγραφές τουριστικών εγκαταστά¬ 
σεων (ΦΕΚ 557/Β/87). 

στ. Την υπ' αριθ. 531845/1.9.81 απόφαση Γ.Γ. ΕΟΤ για 
την διασπορά παραδοσιακών καταλυμμάτων εντός οικι¬ 
σμού. 

ζ. Το Ν. 2160/93 άρθρο 2 παρ. 1-7-8 για τα τουριστικά 
καταλύματα. 

η. Την αριθ. 1263/20.7.94 απόφαση του Υπουργού 
Τουρισμού για την κατάταξη των ξενώνων σε ξενοδοχεία 
κλασσικού τύπου. 

θ. Την εισήγηση του Γ.Γ. ΕΟΤ προς το Δ.Σ. και την υπ’ 
αριθ. 303/24/19.7.94 Απόφαση αυτού, αποφασίζουμε: 

Την εξαίρεση των παραδοσιακών ξενώνων από την κα¬ 
τάταξη στην μορφή των ξενοδοχείων κλασσικού τύπου και 
εγκρίνουμε την κατάταξη αυτών στη μορφή των εγκατα¬ 


στάσεων ειδικής τουριστικής υποδομής με κατηγορία 
«ΠΑΡΑΔΟΣΙΑΚΑ ΚΑΤΑΛΥΜΑΤΑ» σε τάξεις ΑΑ' Α' Β' ανά¬ 
λογα με τα προσόντα των. 

Κατά τα λοιπά ισχύουν τα μέχρι σήμερα περί προδιαγρα¬ 
φών του ΕΟΤ και οι διατάξεις του Π.Δ/τος 33/79. 

Από τις διατάξεις της απόφασης αυτής, δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιουλίου 1994 

Ο Γενικός Γραμματέας 
Ε. ΓΙΑΝΝΑΚΟΥΛΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




